text: Frítíðarskúlar skulu hava opið, hóast skúlar hava frí
text: #000001
text: Løgtingsins umboðsmaður hevur gjørt Barna- og útbúgvingarmálaráðnum greitt, at frítíðarskúlar eiga at hava opið, hóast skúlar hava frí
text: #000002
text: Í framhaldi av eini klagu um frítíðartilboð til børn í skúlaaldri, umhugsaði løgtingsins umboðsmaður at taka upp mál av egnum ávum yvir fyri Barna- og útbúgvingarmálaráðnum um, í hvønn mun kommunur hava skyldu at veita skúlabørnum ansing, tá skúlafrí er.
text: #000003
text: Í dagstovnalógini er ásett, at dagstovnar og dagrøktir hava opið gerandisdagar í dagtímunum. Sambært dagstovnalógini fevnir hugtakið “dagstovnur” eisini um millum annað frítíðarheim ella frítíðarskúlar.
text: #000004
text: Umboðsmaðurin ynskti at vita, hvussu ráðið tulkar greinina um at hava opið í dagstovnalógini, og hvørjar skyldur ráðið metir, at ásetingin áleggur kommununum í sambandi við upplatingartíðir hjá frítíðarheimum ella frítíðarskúlum.
text: #000005
text: Barna- og útbúgvingarmálaráðið greiddi frá, at teirra fatan er, at frítíðarskúlar ella frítíðarheim á ein heilt serligan hátt eru tengdir at skúla og skúlagongd. Upplating av hesum tilboði kann tí eisini fylgja skúlatíð.
text: #000006
text: Barna- og útbúgvingarmálaráðið vísti harumframt á, at dagstovnalógin skal dagførast í næstum, og tá verður greinin um upplatingartíðir eisini viðgjørd og nágreinað, so ivi ikki verður um, hvat greinin inniber.
text: #000007
text: Um so er, at ásetingin um at hava opið gerandisdagar einans skal umfata skúladagar í mun til frítíðarheim, eigur tað at vera greiðari ásett í lógini, at frítíðarheim eru tengd at fólkaskúlanum og frídøgunum har, sigur umboðsmaðurin.
text: #000010
text: Umboðsmaðurin kunnaði Barna- og útbúgvingarmálaráðið um hetta, men ger ikki meira við málið við tað, at Barna- og útbúgvingarmálaráðið hevur upplýst, at dagstovnalógin skal dagførast í næstum.
text: #000011
text: Djóni sendir skúlabørn í vetrarferiu
text: #000013